Ixef amezwaru: Kra n tmiḍranin d tesnarrayt 2.6. Amgired gar wungal d tewsatin n tesrit nniḍen Ɣas tasiwelt neɣ allus d iferdisen i seg defrurint tewsatin (am wungal d tullist d tmacahut), s talɣa n uferriɣ d tullsa n teḥkayt amzun teḍra deg tilawt, akken i d-yenna Muḥend akli ṢALḤI: yemgarad iferriɣ ɣef tkerkas, tikerkas ttarrant ayen ur nelli ara yella neɣ ayen yellan ur yelli ara, maca yella d aferriɣ, yettili acku deg usnulfu n teḥkayt,iswi n umsenulfu d asnulfu akked lebni n uḍris ara iɛeǧben i win ara t-yeɣren, ɣef waya ɣas aferriɣ d tulmist isdduklen amcabi gar wungal d tewsatin nniḍen, Yemgarad wungal ɣef tewsatin nniḍen deg waṭas n yiḥricen d tulmisin ad d-nedder kra seg umgired-a iwakken ad aneḥṣu d acu i d amgired? neɣ d acu i d ungal?